Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 824/11/2201	Dunajská Streda, 21.5.2012
EEČ : 2-16-50-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
Poškodený XXXXX dňa 5.4. 2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinený mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 500,- €, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom.

Obvinený dňa 5.4. 2012 poukázal na účet Krajskej prokuratúry Trnava celkovú sumu v o výške 400,- € , z ktorých 50 % t.j. 200,- € je určených na všeobecne prospešné účely a to XXXXX v Sokolciach a 50 %, t.j 200,- € štátu  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Dun.Streda pod spisovou značkou ORP-88/DI-DS-11.

Skutková veta: 
dňa 21. júla 2011 v čase o 8.45 viedol po ceste III. triedy č.: 6340 v smere z osady Okoč Gólyás na obec Okoč v okrese Dunajská Streda, nákladné motorové vozidlo zn.: XXXXX evidenčného čísla: XXXXX, kde na rovnom úseku cesty v dôsledku nedostatočného venovania sa vedeniu vozidla a nedostatočného sledovania situácie v cestnej premávke, neskoro zbadal v jeho jazdnom pruhu stojace osobné motorové vozidlo zn. XXXXX evidenčného čísla XXXXX, do ktorého zadnej časti narazil prednou časťou svojho vozidla, poškodený XXXXX, ktorý v čase zrážky vozidiel sedel na mieste vodiča v osobnom motorovom vozidle  utrpel v dôsledku zrážky nalomenie 5. rebra, podvrtnutie krčnej a hrudnej chrbtice a pomliaždenie oboch predkolení, ktoré si vyžiadali liečbu spojenú s práceneschopnosťou v trvaní 21.7. 2011 do 25.8. 2011 podľa odborného vyjadrenia, 

Odôvodnenie: 
Uznesením policajta Okresného riaditeľstva Policajného zboru, Okresného dopravného inšpektorátu Dunajská Streda ČVS: ORP-88/DI-DS-2011 zo dňa 09.11.2011 bolo XXXXX vznesené obvinenie za prečin ublíženia na zdraví podľa § 158Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený XXXXX dňa 5.4. 2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že obvinený mu z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatil peňažnú sumu vo výške 500,- €, čím považuje svoje nároky na náhradu škody vo vzťahu k obvinenému v predmetnej veci za plne uspokojené, zároveň vlastnoručne podpísal písomné vyhlásenie s označeným obsahom.

Obvinený dňa 5.4. 2012 poukázal na účet Krajskej prokuratúry Trnava celkovú sumu v o výške 400,- € , z ktorých 50 % t.j. 200,- € je určených na všeobecne prospešné účely a to XXXXX a 50 %, t.j 200,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú je  možné  podať     
                      Do troch  dní  od  jeho  doručenia   cestou   tunajšej  prokuratúry  na 
                      Krajskú prokuratúru v Trnave.
                      Sťažnosť má odkladný účinok.    

JUDr. Ján Sklár
prokurátor